Leváre

Leváre sú obec na Slovensku v okrese Revúca.

Polohopis 
Obec leží v juhovýchodnej časti Slovenského rudohoria.

Dejiny 
Prvá písomná zmienka o obci (Lewrth, Leward) je z roku 1427. Obyvateľstvo sa zaoberalo hlavne poľnohospodárstvom a hrnčiarstvom.

Kultúra a zaujímavosti

Pamiatky 
 Rímskokatolícky kostol Navštívenia Panny Márie, jednoloďová neskoroklasicistická stavba s pravouhlým ukončením presbytéria a vežou tvoriacou súčasť jej hmoty, z roku 1873. Stojí na mieste dreveného kostola z roku 1732. Fasády kostola sú členené lizénami a polkruhovo ukončenými oknami so šambránami. Veža vyrastá zo štítového priečelia, je členená lizénovým rámom a ukončená ihlancovou helmicou.

 Bývalé kúpele Lévártfürdő, súbor jednopodlažných eklektických objektov z konca 19. storočia. Kúpele boli prezývané „uhorský Gastein“. Fasáde hlavného objektu kúpeľov dominuje priebežná pavlač s trojosovým portikom s dekoratívnym vyrezávaným štítom.

Referencie

Externé odkazy 
 Najkrajší kraj- turistické atrakcie v obci

 
Obce okresu Revúca